A4-0031/98

Ψήφισμα σχετικά με την ετήσια έκθεση του 1997 της Επιτροπής για τις δραστηριότητες έρευνας και τεχνολογικής ανάπτυξης στην Ευρωπαΐκή Ένωση (COM(97) 0373 - C4-0435/97)

Το Ευρωπαΐκό Κοινοβούλιο,

- έχοντας υπόψη την ανακοίνωση της Επιτροπής «Έρευνα και τεχνολογική ανάπτυξη στην Ευρωπαΐκή Ένωση -Ετήσια έκθεση 1997" (COM(97) 0373 - C4-0435/97),

- έχοντας υπόψη το άρθρο 130 Ο της συνθήκης για την ίδρυση της Ευρωπαΐκής Κοινότητας,

- έχοντας υπόψη την απόφαση 1140/94/ΕΚ σχετικά με το Τέταρτο Πρόγραμμα-Πλαίσιο για την έρευνα ((ΕΕ L 126 της 18.5.1994, σελ. 1.)),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (A4-0031/98),

Α. λαμβάνοντας υπόψη ότι η απαιτείται η ανάπτυξη καινοτομίας από ολους τους τομείς της κοινωνίας, ως μέσο για την υπέρβαση των κινδύνων που αντιμετωπίζουν τα βιομηχανικά κράτη της Ευρωπαΐκής Ένωσης, π.χ. στους τομείς της ατομικής ενέργειας και της γενετικής τεχνολογίας ή σε ό,τι αφορά την αποξένωση των πολιτών λόγω της τεχνολογίας των υπολογιστών,

Β. λαμβάνοντας υπόψη ότι η έρευνα που αποσκοπεί στην ευζωία των ανθρώπων και την προστασία της φύσης, αλλά δεν είναι απαραιτήτως προσοδοφόρα για τις επιχειρήσεις, καθώς και η βασική έρευνα, απαιτείται να προωθηθούν από το κοινωνικό σύνολο - άρα και με κονδύλια της ΕΕ,

Γ. λαμβάνοντας υπόψη ότι η έρευνα στους εν λόγω τομείς έχει ιδιαίτερη σημασία για την ανάπτυξη κοινωνικώς αποδεκτών αντιλήψεων για το μέλλον της Ευρώπης και ότι, συνεπώς, απαιτείται διαρκής κοινωνικός διάλογος σχετικά με τα σημεία στα οποία πρέπει να δίνεται βαρύτητα στην έρευνα και την τεχνολογική ανάπτυξη,

Δ. λαμβάνοντας υπόψη ότι οι οργανωτικές, διαρθρωτικές και θεωρητικές γνώσεις που αποκτήθηκαν από την εφαρμογή του Τέταρτου Προγράμματος-Πλαισίου πρέπει να χρησιμεύσουν ως βάση για την κατάρτιση του Πέμπτου Προγράμματος-Πλαισίου, χωρίς να επαναληφθούν τα ίδια λάθη, προκειμένου να καταστούν ευνοΐκότερες οι συνθήκες εφαρμογής του και να προκύψουν ουσιαστικότερα αποτελέσματα, τα οποία να είναι κατανοητά από τα κοινοβουλευτικά όργανα,

Ε. λαμβάνοντας υπόψη ότι είναι σκόπιμη και αναγκαία η τακτική αξιολόγηση των κοινοτικών δραστηριοτήτων στους τομείς της έρευνας και τεχνολογικής ανάπτυξης, ως βάση για την επεξεργασία των προγραμμάτων συνέχειας,

ΣΤ. λαμβάνοντας υπόψη ότι οι χρηματοοικονομικοί πόροι της Ευρωπαΐκής Ένωσης για την προώθηση της ΕΤΑ προέρχονται από τα διαρκώς συρρικνούμενα φορολογικά έσοδα των κρατών μελών και ότι, συνεπώς, απαιτείται εξαιρετική προσοχή κατά τη διαχείριση και τη διάθεσή τους,

Ζ. λαμβάνοντας υπόψη ότι η προώθηση της ΕΤΑ στις επιχειρήσεις του ιδιωτικού τομέα στην Ευρωπαΐκή Ένωση δεν πρέπει να αποφέρει απεθείας αύξηση των κερδών των εν λόγω επιχειρήσεων αλλά να συμβάλει στην αύξηση της ανταγωνιστικότητάς τους και να εξυπηρετεί γενικότερα την επίτευξη των στόχων της Ευρωπαΐκής Ένωσης για αύξηση της ποιότητας ζωής,

Η. λαμβάνοντας υπόψη τις μεγάλες διαφορές που υπάρχουν μεταξύ των περιφερειών της Ευρωπαΐκής Ένωσης στον τομέα της ΕΤΑ, όσον αφορά τόσο τη συμβολή τους και τη δυνατότητα που έχουν να συμβάλουν, όσο και την αξιοποίηση των αποτελεσμάτων,

Θ. λαμβάνοντας υπόψη ότι οι ΜΜΕ πρέπει να συμμετέχουν στο βαθμό που τους αναλογεί στην προώθηση της ΕΤΑ, δεδομένου ότι αποτελούν τους σημαντικότερους φορείς καινοτομίας στον τεχνολογικό τομέα και προσφέρουν το 66% των θέσεων εργασίας στην Ευρωπαΐκή Ένωση, ενώ δημιουργούν και τις περισσότερες νέες θέσεις εργασίας,

Ι. λαμβάνοντας υπόψη ότι η εν λόγω ετήσια έκθεση δεν υποβλήθηκε έως τις 31 Μαρτίου 1997, όπως ζητούσε στο ψήφισμά της 5ης Σεπτεμβρίου 1996 σχετικά με τις δραστηριότητες έρευνας και τεχνολογικής ανάπτυξης στην Ευρωπαΐκή Ένωση ((EE C 277 της 23.9.1996, σελ. 43.)), περιλαμβάνει ωστόσο την έως τώρα πορεία της συζήτησης για το Πέμπτο Πρόγραμμα-Πλαίσιο,

ΙΑ. λαμβάνοντας υπόψη ότι η ετήσια έκθεση του 1997 περιλαμβάνει λεπτομερείς αναλύσεις για επιμέρους μόνο τομείς, δεν περιλαμβάνει πρακτικά καμία στάθμιση των γνώσεων που αποκτήθηκαν, ενώ περιέχει συμπεράσματα μόνο για μεμονωμένα σημεία, και συνεπώς έχει περιορισμένη τεκμηριωτική αξία στην παρούσα μορφή της,

ΙΒ. λαμβάνοντας υπόψη ότι η ετήσια έκθεση του 1997 δεν περιλαμβάνει τις εξωτερικές εκθέσεις αναθεώρησης,

ΙΓ. λαμβάνοντας υπόψη ότι είναι περίπλοκη η διαχείριση του εν λόγω εκτενούς και πολύπλευρου ερευνητικού προγράμματος πλαισίου, με τα χιλιάδες ειδικά προγράμματα, γεγονός που απαιτεί να τεθεί σε νέα βάση η αξιοποίηση των οργανωτικών ικανοτήτων,

1. χαιρετίζει την υποβολή της έκθεσης «Δραστηριότητες της Ευρωπαΐκής Ένωσης στον τομέα της έρευνας και τεχνολογικης ανάπτυξης, ετήσια έκθεση 1997« 7

2. χαιρετίζει την ενσωμάτωση της έως τώρα πορείας των συζητήσεων για το Πέμπτο Πρόγραμμα-Πλαίσιο ΕΤΑ, έστω κι αν τούτο οδήγησε στην καθυστερημένη υποβολή των αποτελεσμάτων για το 1996 7

3. διαπιστώνει ότι στην έκθεση καταβάλλεται προσπάθεια, με σχετική επιτυχία, για την παρουσίαση της ανάπτυξης του Πέμπτου Προγράμματος-Πλαισίου καθώς και σημαντικών πτυχών της κοινοτικής πολιτικής για την έρευνα στο ισχύον σήμερα Τέταρτο Πρόγραμμα-Πλαίσιο 7

4. διαπιστώνει ότι η έκθεση περιλαμβάνει στο παράρτημα Ι μια καλή παρουσίαση των δραστηριοτήτων της Ευρωπαΐκής Ένωσης στον τομέα της προώθησης της έρευνας του Τέταρτου Προγράμματος-Πλαισίου, και θεωρεί την εποπτική παρουσίαση ορισμένων αποτελεσμάτων σημαντική για την πολιτική τους αξιολόγηση 7

5. διαπιστώνει ότι η έκθεση μαρτυρεί μια προσπάθεια παρουσίασης των έργωνμε βάση τη στατιστική εκτίμηση της προώθησής τους και την αξιολόγησή τους σε σχέση με τους στόχους για μεγαλύτερη δυνατή συμμετοχή των ΜΜΕ, αύξηση των σχέσεων συνεργασίας στην ΕΕ και αποτελεσματική διεκπεραίωση των προτάσεων μέχρι την υπογραφή συμβάσεων 7

6. επισημαίνει, ιδιαίτερα, ότι το έργο των έξι ομάδων ειδικού στόχου που δημιουργήθηκαν με σημαντικές δαπάνες και με μεγάλη προβολή στην κοινή γνώμη δεν έχει μελετηθεί δεόντως, ούτε έχουν αξιοποιηθεί οι αποκτηθείσες εμπειρίες 7

7. διαπιστώνει, ωστόσο, ότι η έκθεση εξακολουθεί να παρουσιάζει κενά τα οποία εμποδίζουν τον πλήρως αντικειμενικό έλεγχο και την αξιολόγηση εκ μέρους του Ευρωπαΐκού Κοινοβουλίου, πράγμα που σημαίνει ότι η Επιτροπή δεν ανταποκρίθηκε πλήρως στο καθήκον της για ενημέρωση 7

8. διαπιστώνει ότι έχουν ικανοποιηθεί τα αιτήματα των παραγράφων 7 και 8 του προαναφερθέντος ψηφίσματός του της 5ης Σεπτεμβρίου 1996 σχετικά με την πρώτη ετήσια έκθεση 7

9. διαπιστώνει ότι το αίτημα που περιέχεται στην παράγραφο 10 του προαναφερθέντος ψηφίσματος της 5ης Σεπτεμβρίου 1996 σχετικά με την υποβολή ετήσιας έκθεσης αγνοήθηκε σχεδόν εντελώς όσον αφορά σημαντικά σημεία της διασύνδεσης με άλλα προγράμματα της ΕΕ και τη λειτουργία του ΚΚΕρ 7

10. ζητεί από την Επιτροπή, στις μελλοντικές της ετήσιες εκθέσεις, στο κεφάλαιο σχετικά με τη σχέση μεταξύ των δραστηριοτήτων ΕΤΑ της ΕΕ και των αντίστοιχων δραστηριοτήτων των κρατών μελών να επισημαίνει τις επικαλύψεις ή τις αντιφάσεις στις στρατηγικές και τους στόχους 7

11. ζητεί εκ νέου από την Επιτροπή, να αναπτύξει ένα σχήμα αξιολόγησης των αποτελεσμάτων των ενισχύσεων και των δραστηριοτήτων της ΕΕ στον τομέα της ΕΤΑ, κάτι που λείπει από την παρούσα έκθεση, το οποίο και να χρησιμοποιεί ως βάση για τις μελλοντικές ετήσιες εκθέσεις 7

12. ζητεί από την Επιτροπή, στις μελλοντικές ετήσιες εκθέσεις της να χρησιμοποιήσει ένα ενιαίο σχήμα για την παρουσίαση και την αξιολόγηση των ειδικών προγραμμάτων, με την εξής διάρθρωση:

α) δραστηριότητες κατά τη διάρκεια του έτους αναφοράς της έκθεσης (συμπεριλαμβανομένων, αν χρειαστεί, των στόχων των ειδικών προγραμμάτων και των τομέων δραστηριότητας),

β) συμβολή στους στόχους της ΕΕ (με τα επί μέρους σημεία, συμβολή στις δραστηριότητες ΕΤΑ, συμβολή στην ενίσχυση της οικονομικής και τεχνολογικής βάσης της βιομηχανίας, συμπεριλαμβανομένης της ανταγωνιστικότητας, ποσοστιαία κατανομή των αποδεκτών της ενίσχυσης και των χρηστών των αποτελεσμάτων, επίπτωση της ερευνητικής δραστηριότητας στην αγορά εργασίας, πρακτική σημασία για την ποιότητα ζωής και περιβάλλοντος στην ΕΕ και συμβολή στους άλλους τομείς της κοινοτικής πολιτικής, συμπεριλαμβανομένης της συνοχής) και

γ) πρόγραμμα εργασίας για το έτος που έπεται του έτους αναφοράς της έκθεσης 7

13. ζητεί από την Επιτροπή, στις μελλοντικές ετήσιες εκθέσεις της να περιλαμβάνει ιδιαίτερο κεφάλαιο για τα συμπεράσματά της όσον αφορά το ρόλο της ενίσχυσης των ειδικών προγραμμάτων ΕΤΑ για μεγάλες βιομηχανικές επιχειρήσεις (μεταξύ άλλων, ενδιαφέροντα της βιομηχανίας και ενδεχόμενα φαινόμενα διάχυσης) 7

14. ζητεί από την Επιτροπή, πέρα από τα γενικά στοιχεία σχετικά με το κόστος προσωπικού και το διοικητικό κόστος, που περιλαμβάνει η υποβληθείσα ετήσια έκθεση του 1997, να αναφέρει μελλοντικά ακριβέστερα αριθμητικά στοιχεία και αναλύσεις 7

15. ζητεί από την Επιτροπή, στις μελλοντικές ετήσιες εκθέσεις να περιλαμβάνει ανάλυση των ποσών της ενίσχυσης κατά αποδέκτη, κράτος μέλος και περιοχή στόχου, ανάλογα με την κατάταξη 7

16. ζητεί από την Επιτροπή, οι μελλοντικές ετήσιες εκθέσεις να υποβάλλονται το αργότερο έως τις 31 Μαρτίου του έτους που έπεται του έτους αναφοράς, σύμφωνα με τις διατάξεις της Συνθήκης 7

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.